נדב גדג'

נדב גדג' (English: Nadav Guedj) (נולד ב-2 בנובמבר 1998) הוא זמר ושחקן ישראלי, זוכה העונה השנייה של תוכנית המציאות "הכוכב הבא", ונציג ישראל באירוויזיון 2015, בו סיים במקום התשיעי. גדג' נולד בפריז. כשהיה בן 3 עלתה משפחתו לישראל והתמקמה במושב נווה ימין. כשהגיע לגיל 13 התגרשו הוריו, ושנה מאוחר יותר עבר יחד עם אמו ואחיו להתגורר בנתניה. הוא למד בבית הספר היסודי רימלט ולמד בתיכון אורט ליבוביץ' בנתניה במגמת משאבי אנוש, ושר כסולן בלהקת "צעירי השרון", הלהקה הייצוגית של העיר נתניה. גדג' התגייס לצה"ל בנובמבר 2016 ושובץ ללהקה צבאית של חיל החינוך. בדצמבר 2014 התפרסם גדג' לראשונה כאשר החל להשתתף בעונה השנייה של תוכנית המציאות "הכוכב הבא". במהלך התוכנית ביצע קאברים כמו: "Halo" של ביונסה, "Just The Two Of Us" של ביל וית'רס, "Mirrors" של ג'סטין טימברלייק, וב-17 בפברואר 2015 זכה בגמר התוכנית עם 79% מהקולות כשביצע את שירו של ג'ון לג'נד, "All of Me". הפרסים לזוכה בתוכנית היו מזגן, אייפון 6, חבילת תקשורת לשנה ולייצג את ישראל באירוויזיון 2015, שנערך בווינה, אוסטריה, בה ביצע את השיר "Golden Boy" (נער זהב), שיצר דורון מדלי. השיר זכה ליותר מעשרים מיליון צפיות ביוטיוב, וכן הגיע פעמיים למקום הראשון במצעד העברי של מדיה פורסט, ולמקום ה-3 של מצעד 100fm. ב-21 במאי 2015 ביצע את "Golden Boy" בחצי הגמר השני של תחרות האירוויזיון. בתום ההצבעה, העלה את ישראל לגמר התחרות. ב-23 במאי 2015 התמודד בגמר התחרות והגיע למקום ה-9 מתוך 27 מדינות, עם 97 נקודות. ב-18 במאי 2019 ביצע חלק מ"Golden Boy" במופע הפתיחה של גמר אירוויזיון 2019 בתל אביב. באוגוסט 2015 צילם את הקליפ לשיר "Summer Together" השיר נכתב והולחן על ידי דורון מדלי. הקליפ מומן על ידי אירועי סאמר לאב של חברת קוקה-קולה. ובאותו חודש הוציא את הסינגל השלישי שלו "Good Vibes", שנכתב והולחן על ידי רובי פאייר וגדג' עצמו והופק ועובד מוזיקלית על ידי ינון יהל. השיר הגיע למקום הראשון במצעד העברי של מדיה פורסט. בנובמבר 2015 הוציא נדב את השיר "Jump", שהולחן על ידו ועל ידי רובי פאייר. במרץ 2016 הוציא נדב את הבלדה "Make you mine". בהמשך אותה שנה יצא אלבום הבכורה שלו, שנקרא על שמו. בדצמבר 2017 הוציא את הסינגל "אולי נדבר", הראשון של גדג' בשפה העברית, אותו גם הלחין יחד עם קיי בן סלמון. ב-19 באוגוסט 2018 הוציא את הסינגל "מה את אומרת", השני מתוך אלבומו השני. ביולי 2019 הוציא את הסינגל "38 מעלות". שיר זה אשר יופיע באלבומו השני, משמש גם כשיר הנושא מתוך הסרט "פול גז" בבימוי של קובי מחט, בו משתתף גדג' גם כשחקן. בנובמבר 2019 הוציא סינגל רביעי מתוך אלבומו השני, "לרקוד". החל את קריירת המשחק לראשונה ב-2019 כאשר הצטרף לקאסט העונה השלישית של סדרת הנוער "כדברא", בתפקיד עדי גאון. באותה שנה שיחק בסרטו של קובי מחט "פול גז" בתפקיד דידי. ב-2021 שיחק בתפקיד אורח בסדרה היורשת. 2016: Nadav Guedj זמר השנה ושיר השנה ("Golden Boy") לשנת 2015 בטקס נבחרי הילדים של ערוץ הילדים. תגלית השנה לשנת תשע"ה במצעד הפזמונים העברי השנתי של רשת ג' והשיר "Golden Boy" זכה באותו מצעד בתואר שיר השנה. בכ"ו באלול תשע"ה זכה השיר "Golden Boy" במקום השלישי במצעד הפזמונים העברי השנתי של גלגלצ בשיתוף עם אתר וואלה! NEWS. השיר "Golden Boy" זכה בפרס הקליפ הישראלי המשודר ביותר בערוצי הטלוויזיה לשנת תשע"ה בטקס פרסי המוזיקה של מדיה פורסט, ששודר בזכיינית ערוץ 2, רשת. פריצת השנה במצעד הישראלי השנתי לשנת תשע"ה של ערוץ 24 בשיתוף עם מאקו, רדיו חיפה, רדיו תל אביב, רדיו דרום ורדיו 99.5 חם אש. השיר "Golden Boy" הגיע למקום השלישי וזכה בתואר קליפ השנה באותו המצעד. זכייה במקום הראשון בתוכנית המציאות "הכוכב הבא", עונה 2. ייצוג ישראל באירוויזיון עם השיר "Golden Boy" והגעה למקום התשיעי בגמר. מדיה וקבצים בנושא נדב גדג' בוויקישיתוף נדב גדג', ברשת החברתית פייסבוק נדב גדג', ברשת החברתית אקס (טוויטר) נדב גדג', ברשת החברתית אינסטגרם נדב גדג', במיזם "אישים" לתיעוד היצירה הישראלית נדב גדג', באתר ספוטיפיי נדב גדג', באתר MusicBrainz (באנגלית) נדב גדג', באתר Discogs (באנגלית) נדב גדג', דף שער בספרייה הלאומית מערכת תכניות קשת, ‏נדב גדג' הוא הכוכב הבא של ישראל, באתר ‏מאקו‏, 17 בפברואר 2015 מערכת תכניות קשת, ‏נדב גדג': "משתדל לא לעוף על עצמי", באתר ‏מאקו‏, 17 בפברואר 2015 שי סגל, ‏לא רק "הכוכב הבא": האירוויזיון זקוק לנדב גדג', באתר ‏מאקו‏, 18 בפברואר 2015 ערן סויסה, על גדג' העולם, באתר ישראל היום, 27 בפברואר 2015 מערכת נתניה נט, קבלת פנים חגיגית לנדב גדג' בעיר נתניה, באתר Netanyanet, ‏26 במאי 2015 שגיא בן נון‏, נול פואה: מה נדב גדג' יודע על האירוויזיון?, באתר וואלה, 14 במאי 2015 תומר מיכלזון, ‏"מוזיקה זה המקום שאני טוב בו, אין לי משהו אחר", באתר ‏מאקו‏, 27 במאי 2015 ערן איצקוביץ', אלבום הבכורה של נדב גדג': כל הגולדן זהב, באתר nrg‏, 2 ביוני 2016 טל מזרחי, נדב גדג' בהשקת האלבום: "אני לא מרגיש כוכב", באתר nrg‏, 26 ביולי 2016 נדב גדג' בהופעה חיה באולפן וואלה! NEWS, באתר וואלה, 28 ביולי 2016 רז שכניק, "ההגדרה הרפואית הייתה התקף פסיכוטי, אבל מבחינתי זאת הייתה זעקה למלא חור של אהבה", באתר "ידיעות אחרונות", 5 במרץ 2021 מערכת תכניות קשת, ‏הכירו את נדב גדג', באתר ‏מאקו‏, 19 בינואר 2015(הקישור אינו פעיל, 17.8.2024) ערן סויסה, על גדג' העולם, באתר ישראל היום, 27 בפברואר 2015 תומר מיכלזון, ‏"מוזיקה זה המקום שאני טוב בו, אין לי משהו אחר", באתר ‏מאקו‏, 27 במאי 2015 נדב גדג' ניצח בגדול: ייצג את ישראל באירוויזיון אפרת וכטל, ואיחלתי לחייל בהצלחה: נדב גדג' התגייס, באתר ynet, 16 בנובמבר 2016(הקישור אינו פעיל, 17.8.2024) השיר שיבצע נדב גדג' באירוויזיון יהיה "Golden Boy", שיצר דורון מדלי, באתר וואלה, 26 בפברואר 2015 שיר האירוויזיון של נדב גדג' ביוטיוב ערן סויסה, ילד הזהב חזר הביתה, באתר ישראל היום, 22 במאי 2015 ערב טוב עם גיא פינס, צפו בקליפ החדש של נדב גדג', באתר חדשות 13 (לשעבר ערוץ עשר), 5 באוגוסט 2015 וואלה! תרבות‏, אחרי שהודח מהלהקה הצבאית: שיר חדש לנדב גדג', באתר וואלה, 19 באוגוסט 2018 נדב גדג' בשיר חדש: "38 מעלות", באתר EuroMix רז ישראלי, מוזיקה, באתר ישראל היום, 17 בנובמבר 2019